hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu es hu hu en hu en hu hu hu es hu hu hu hu hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu nl hu hu hu hu en hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Szász János (rendező) – Wikipédia
(1958) magyar színházi- és filmrendező, dramaturg, forgatókönyvíró, egyetemi tanár
Ez a szócikk a rendezőről szól. Hasonló címmel lásd még: Szász János (egyértelműsítő lap).
1958. március 14. (64 éves)[1][2]
Színház- és Filmművészeti Főiskola (–1983)
Young European Film of the Year (1994)[4]
Silver George for Best Director (1997)
Magyarország Érdemes Művésze díj (2001)
Magyar Köztársasági Érdemrend Tisztikeresztje (2007)
Magyarország Kiváló Művésze díj (2011)
A Wikimédia Commons tartalmaz Szász János témájú médiaállományokat.
Jómódú lipótvárosi családba született. Apja Szász Péter író és filmrendező, aki az 1970-es és 80-as években alkotott. Anyja budapesti mozik üzemvezetését irányította. Jelentős társasági életet éltek családjával. Barátaik közé tartoztak olyan színésznagyságok, mint Őze Lajos, Kállai Ferenc, Sinkovits Imre és Latinovits Zoltán.[5] A szülői háttérnek is köszönhetően, már gyerekként kellékesként és világosítóként is dolgozott.[6]
1976–1980 között a Nemzeti Színház kellékese volt. 1980-tól Vámos László asszisztense a Budapesti Operettszínházban. 1983-ban[7] végzett a Színház- és Filmművészeti Főiskola dramaturg szakán. Folytatta tanulmányait, 1986-ban filmrendező szakon diplomázott. 1990-től Miskolcon, Gyulán, a Vígszínházban, Bostonban, Washingtonban, a Nemzeti Színházban, a Bárka Színházban, Oslóban rendezett. 1999-től az Európai Filmakadémia tagja. Egyetemi tanár, 2000–2021 között a Színház- és Filmművészeti Egyetem tanára, 2002-től osztályvezető tanára, 2008 óta docense és a bostoni Harvard Egyetemen is tanít.[5][8] 2018-ban DLA fokozatot szerzett.[9]
Színészként nem épített ki jelentős karriert, de filmszerepeket vállalt, például a Szerencsés Dániel című filmdrámában Marcikát alakította.[5] Filmrendezőként A nagy füzet című filmje eljutott egészen az Oscar-rövidlistáig (legjobb 9 film) a „legjobb idegen nyelvű film” kategóriában.[10] 2018-ban nagyszabású történelmi film rendezését vállalta el Az utolsó bástya címmel közönségfilm készítésére készült a nándorfehérvári diadalról,[11] de felmerült, hogy a forgatókönyv alapján „torz, a történeti tényeket figyelmen kívül hagyó film” készülne súlyos tévedésekkel,[12] s a nyomtatott sajtóban is megjelent érvek alapján „nem világos, adottságai és tudása alapján egyáltalán képes-e levezényelni a tervezett szuperprodukciót”.[13] Maga Szász János úgy fogalmazott, hogy Ferenczy Gábor producer és közötte bizalmi válság alakult ki, így bejelentette, hogy nem lesz film.[14]
Külföldi publikációiban helyet kaptak komoly kritikák a magyar társadalommal és Magyarország kormányával kapcsolatban. 2013. november 6-án a Berliner Zeitungban próbálta felhívni a nemzetközi figyelmet arra, hogy Magyarországon verik a zsidókat, és fasiszták masíroznak az utcákon.[15] „Sajnos hazajöttem” – tudatta rezignáltan a Fix TV 2018. január 16-i adásában, és az interjú egyik részében arról értekezett, hogy milyen szörnyű a náci szellemiségű Magyarországon élni.[16][17]
2019-ben a Cselekvés a Kiszolgáltatottakért Alapítvány orvoscsapatának felkérésére elvállalta, hogy orvosi és tudományos célból dokumentálja a fejüknél összenőve született bangladesi sziámi ikrek műtéti szétválasztására irányuló hátralévő eseményeket, valamint a filmnyersanyagokból később, a műtétsorozat kimenetelétől függően, az orvosokkal egyeztetve később esetleg dokumentumfilmet készíthet.[18] A tanúk előtt történt megállapodásról később máshogyan nyilatkozott, azt állítva, hogy eleve filmkészítésre kapott felkérést,[19] és minden azzal kapcsolatos jogot a saját cégének követelt, személyiségi jogi lemondó nyilatkozatot aláíratva a bangladesi végső szétválasztó műtét előtt a szereplőkkel, valamint korábbi titoktartási nyilatkozatát megszegve bizalmas műtéti képeket küldött szét ismerőseinek.[18] A film a kialakult bizalmi válság miatt nem készült el, noha a nyersanyagok döntő többségét más készítette.[18][20]
2021. február 5-én házkutatást tartottak a budakeszi házában, számítógépeket és más adathordozókat kerestek és foglaltak le, miután a Budapesti Rendőr-főkapitányság bűnügyi főosztálya személyes adattal visszaélés vétség és más bűncselekmények gyanúja miatt folytat eljárást,[21] és kezdetben nem működött együtt a hatóságokkal.[22]
2021-ben családjával Amerikába költözött.[23] New Yorkban az American Academy of Dramatic Artson kezdett tanítani.[24]
Három gyermek édesapja. Első házasságából lánya született. Második felesége 2001 óta Bognár Gyöngyvér Jászai Mari-díjas színművésznő, akivel két közös fiú (Péter és Jakab) gyermeküket nevelik.[5][25][26] Családjával Budakeszin élt 2021-ig.[27]
A Színházi Adattárban regisztrált bemutatóinak száma: 15.[28]
Gozzi: A szarvaskirály (1990)
Williams: A vágy villamosa (1997)
Csehov: Ványa bácsi (1998)
Weiss: Jean Paul Marat üldöztetése és meggyilkolása... ahogy a charentoni elmegyógyintézet színjátszói előadják De Sade úr betanításában és ahogy azt a Gyulai Éjszakai Színtársulat színjátszói előadják ezerkilencszázkilencvenkilenc augusztusában (1999)
Brecht: Kurázsi mama és gyermekei (2000)
Bulgakov: A Mester és Margarita (2005)
William Shakespeare: Lear (2007)
Csehov: Három nővér (2009)
Füst Milán: Boldogtalanok (2009, 2011)
Ulickaja: Orosz lekvár (2010)
Szédülés (1990) (forgatókönyvíró is)
Woyzeck (1994) (forgatókönyvíró is)
Witman fiúk (1997) (forgatókönyvíró is)
Temetés (1998) (forgatókönyvíró is)
A Holocaust szemei (2002)
Ópium: Egy elmebeteg nő naplója (2007) (forgatókönyvíró is)
A nagy füzet (2013)
A hentes, a kurva és a félszemű (2018)[29][30]
Karolina karácsonya, avagy újra együtt a család (1982)
A Valencia rejtély (1995)
A bogotai fesztivál legjobb rendezés díja (1992)
A pozsonyi fesztivál nagydíja (1992)
A Magyar Játékfilmszemle fődíja (1994)
A szaloniki fesztivál legjobb rendezés díja (1994)
Chicagói Arany Plakett (1994)
Bergamói Ezüst Rózsa-díj (1994)
Csaba von Ferenczy-díj (1994)
Strasbourg-i Fesztivál nagydíja (1994)
Gene Moskowitz-díj (1994, 1997, 2007)
A Moszkvai Filmfesztivál legjobb rendezés díja (1997)
A genti fesztivál fődíja (1997)
Ostar-díj legjobb rendezésért (1997)[31]
A színházi találkozó díja (1998)
A színikritikusok díja (1998)
A Magyar Filmszemle legjobb rendezés díja (2007)
A Magyar Köztársasági Érdemrend tisztikeresztje (2007)
A filmkritikusok díja (2008)
Karlovy Vary-i Nemzetközi Filmfesztivál fődíja (2013) – A legjobb film díja (A nagy füzet)
Arany Medál díj - Az év rendezője (2013)[32]
↑ Integrált katalógustár. (Hozzáférés: 2015. augusztus 13.)
↑ filmportal.de. (Hozzáférés: 2017. október 9.)
↑ Integrált katalógustár. (Hozzáférés: 2014. december 19.)
↑ https://www.europeanfilmacademy.org/European-Film-Awards-Winners-1994.79.0.html, https://web.archive.org/web/20190813212002/https://www.europeanfilmacademy.org/European-Film-Awards-Winners-1994.79.0.html, 2019. december 8.
↑ a b c d Holczhaffer Csaba: Szász János: „Furcsa figurák között nőttem fel”. meglepetes.hu, 2011. január 29. (Hozzáférés: 2018. november 25.)
↑ Ritter György: Szászszorszörnyek Szász János filmjeiről. filmtett.ro, 2018. január 29. (Hozzáférés: 2018. november 25.)
↑ A Színművészeti Egyetem digitális archívuma. filmacademy.hu. [2016. február 15-i dátummal az eredetiből archiválva]. (Hozzáférés: 2012. augusztus 4.)
↑ Szász János rendező nem tanít tovább az SZFE-n (magyar nyelven). telex, 2021. január 12. (Hozzáférés: 2021. január 12.)
↑ Jákfalvi Magdolna - ODT Személyi adatlap. doktori.hu. (Hozzáférés: 2019. október 9.)
↑ Csákvári Géza: Szász János: körülvesz minket a bestialitás. nepszava.hu, 2018. szeptember 14. (Hozzáférés: 2018. november 25.)
↑ Nagyszabású film készül a nándorfehérvári diadalról. mult-kor.hu, 2018. január 25. [2018. november 25-i dátummal az eredetiből archiválva]. (Hozzáférés: 2018. november 25.)
↑ István, Stefka: Trükközés a Hunyadi film körül. Az Öreg. (Hozzáférés: 2020. február 23.)
↑ Film, ami nincs (magyar nyelven). Demokrata. (Hozzáférés: 2020. február 23.)
↑ Szántó Eszter: Szász János mégsem rendezi a Hunyadi-filmet. 24.hu, 2019. március 29. (Hozzáférés: 2019. december 4.)
↑ János Szász über „Das große Heft“: Sie singen „Nehmt den Zug nach Auschwitz“ (de-DE nyelven). Berliner Zeitung, 2013. november 6. (Hozzáférés: 2020. február 23.)
↑ FIX TV | Bóta Café - Szász János | 2018.01.16.. (Hozzáférés: 2020. február 23.)
↑ Szakács Árpád (Magyar Idők): Kinek a kulturális diktatúrája? (V. rész). (Hozzáférés: 2020. február 23.)
↑ a b c György, Víg: Pataki Gergely: Csókay Andrással szétválasztottuk az ikreket, Szász János meg minket (magyar nyelven). index.hu, 2021. február 22. (Hozzáférés: 2021. április 7.)
↑ A bangladesi ikreket szétválasztó sebész: E miatt a filmrészlet miatt kell szenvednie Szásznak (magyar nyelven). telex, 2021. február 12. (Hozzáférés: 2021. április 7.)
↑ A sziámi ikrek filmese, Fuchs Richárd (magyar nyelven). Cselekvés a Kiszolgáltatottakért Alapítvány, 2020. február 19. (Hozzáférés: 2021. április 7.)
↑ Házkutatás volt Szász János rendező házában (magyar nyelven). Magyar Nemzet. (Hozzáférés: 2021. április 7.)
↑ Rendőrség: Szász János nem működött együtt, ezért minden adathordozót lefoglaltak (magyar nyelven). Magyarnarancs.hu. (Hozzáférés: 2021. április 7.)
↑ „Én itt nem vagyok a helyemen, ha ez megtörténhet”: Szász János elhagyta Magyarországot (magyar nyelven). telex, 2021. szeptember 11. (Hozzáférés: 2021. szeptember 11.)
↑ „Az ember feje kinő újra”. www.artisbusiness.hu. (Hozzáférés: 2022. szeptember 8.)
↑ László Pál: Szász János: Nem azért mondom ezt, mert a rendszer seggét nyalom. 24.hu, 2018. február 16. (Hozzáférés: 2018. november 25.)
↑ Szász János: "Furcsa figurák között nőttem fel" (magyar nyelven). Meglepetés, 2018. január 29. (Hozzáférés: 2021. február 6.)
↑ Rendőrök szállták meg Szász János filmrendező otthonát – frissítve (magyar nyelven). 24.hu, 2021. február 5. (Hozzáférés: 2021. február 6.)
↑ 2012. október 24-i lekérdezés
↑ a b Kovács Bálint: Andy Vajna tényleg egy felülmúlhatatlan zseni?, index.hu - 2017. márc. 6.
↑ Szász János az A hentes, a kurva, és a félszemű című filmjének korábbi címe Sóhajok hídja volt.[29]
↑ Palotai István: OSTAR ’97 Új Kelet, 4. évfolyam, 132. szám library.hungaricana.hu - 1997. június 9.
↑ Molnár Piroska, Tenki Réka és Háy János az idei Arany Medál-díjas. napiaszonline.hu, 2015. december 10. [2018. november 25-i dátummal az eredetiből archiválva]. (Hozzáférés: 2018. november 25.)
↑ Őze Lajos-díjat kapott Tege Antal ‹ Heti Új Szó. hetiujszo.ro. (Hozzáférés: 2018. november 1.)
MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283
Szász János: Engem a bűn érdekel - interjú az Origo-n 2007. április 2.
Adatlapja az SZFE honlapján
Színházi adattár. Országos Színháztörténeti Múzeum és Intézet
Szász János A hentes, a kurva és a félszeműről (Filmhu interjú, 2017)
Szász János portréja a filmtett.hu-n (magyarul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Szász_János_(rendező)&oldid=25248499”
Utoljára szerkesztve 2022. szeptember 8., 17:38-kor
A lap utolsó módosítása: 2022. szeptember 8., 17:38
A lap szövege CC BY-SA 3.0 alatt érhető el, ha nincs külön jelölve.